मनोज तिवारी ने अरविंद केजरीवाल पर किया हमला, बोले- टुकड़े-टुकड़े गैंग के प्रचार के लिए तैयार, देश के गद्दारों का..  
मनोज तिवारी ने किया ट्वीट
केजरीवाल पर साधा निशाना
कही ये बात
लोकसभा चुनाव (Lok Sabha Election) के मद्देनजर दिल्ली के बीजेपी प्रदेश अध्यक्ष व उत्तर पूर्वी दिल्ली के उम्मीदवार मनोज तिवारी जोरशोर से चुनाव प्रचार-प्रसार कर रहे हैं. चुनावी माहौल में विपक्षों पर हमला बोलने से वह बिल्कुल भी नहीं चूक रहे. बुधवार को मनोज तिवारी ने अपने आधिकारिक ट्विटर अकाउंट पर दिल्ली के मुख्यमंत्री अरविंद केजरीवाल के खिलाफ बयान दिए हैं. उन्होंने अरविंद केजरीवाल को टैग करते हुए लिखा, ''टुकड़े टुकड़े गैंग के प्रचार के लिए तैयार, देश के गद्दारों का समर्थन करने के लिए बेकरार.''

.@ArvindKejriwal
टुकड़े टुकड़े गैंग के प्रचार के लिए तैयार,
देश के गद्दारों का समर्थन करने के लिए बेकरार।
परंतु दिल्ली में अपनी पार्टी के उम्मीदवारों के प्रचार और नामांकन में आने से इनकार।
क्या @AamAadmiParty हो गयी है बेकार?कुछ तो बताओ बरखुरदार।
सर्वे में जमानत जब्त है।

मनोज तिवारी ने अपने पूरे ट्वीट में लिखा, ''अरविंद केजरीवाल.. टुकड़े टुकड़े गैंग के प्रचार के लिए तैयार, देश के गद्दारों का समर्थन करने के लिए बेकरार.. परंतु दिल्ली में अपनी पार्टी के उम्मीदवारों के प्रचार और नामांकन में आने से इनकार.. क्या आम आदमी पार्टी हो गयी है बेकार? कुछ तो बताओ बरखुरदार. सर्वे में जमानत जब्त है.''
बता दें, अरविंद केजरीवाल लोकसभा चुनाव में कांग्रेस के साथ गठबंधन करना चाहते थे, लेकिन सीटों के विवाद को लेकर आखिरी मौके पर दोनों ही पार्टियों ने अपने-अपने उम्मीदवार की घोषणा कर दी. अब दिल्ली में त्रिकोणीय मुकाबला देखने को मिल रहा है. फिलहाल दिल्ली में बीजेपी ने सातों सीटों पर जीत हासिल करके सफाया कर दिया.